CELEX: 32021R1938
Language: lt
Date: 2021-11-09 00:00:00
Title: Komisijos įgyvendinimo reglamentas (ES) 2021/1938 2021 m. lapkričio 9 d. kuriuo nustatomas nekomerciniais tikslais į valstybę narę iš teritorijų arba trečiųjų šalių vežamų kambarinių paukščių identifikavimo dokumento pavyzdys ir panaikinamas Sprendimas 2007/25/EB (Tekstas svarbus EEE)

2021 11 10   
               
               
                  LT
               
               
                  Europos Sąjungos oficialusis leidinys
               
               
                  L 396/47
               
            
         KOMISIJOS ĮGYVENDINIMO REGLAMENTAS (ES) 2021/1938
         2021 m. lapkričio 9 d.
         kuriuo nustatomas nekomerciniais tikslais į valstybę narę iš teritorijų arba trečiųjų šalių vežamų kambarinių paukščių identifikavimo dokumento pavyzdys ir panaikinamas Sprendimas 2007/25/EB
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. birželio 12 d. Europos Parlamento ir Tarybos reglamentą (ES) Nr. 576/2013 dėl gyvūnų augintinių vežimo nekomerciniais tikslais, kuriuo panaikinamas Reglamentas (EB) Nr. 998/2003 (1), ypač į jo 30 ir 36 straipsnius,
         kadangi:
         
                     (1)
                  
                  
                     Reglamentu (ES) Nr. 576/2013 nustatyti gyvūnų sveikatos reikalavimai, taikomi gyvūnų augintinių, įskaitant to reglamento I priedo B dalyje nurodytus paukščius (kambarinius paukščius), vežimui nekomerciniais tikslais į valstybę narę iš teritorijų arba trečiųjų šalių, įskaitant tokių nekomerciniais tikslais vežamų gyvūnų augintinių dokumentų ir tapatybės tikrinimo taisykles;
                  
               
                     (2)
                  
                  
                     Reglamento (ES) Nr. 576/2013 14 straipsnyje nustatyta, kad kambariniai paukščiai, įvežami į valstybę narę iš teritorijų arba trečiųjų šalių, turi turėti identifikavimo dokumentą. To reglamento 30 straipsnyje taip pat nurodomas identifikavimo dokumento pavyzdys, kurį Komisija turi patvirtinti įgyvendinimo aktu, ir nurodyta, kad tame identifikavimo dokumente turi būti pateikta savininko arba įgalioto asmens rašytinė deklaracija, kuria patvirtinama, kad kambarinis paukštis į Sąjungą vežamas nekomerciniais tikslais (rašytinė deklaracija). Taigi šiuo reglamentu turėtų būti nustatytas identifikavimo dokumento pavyzdys, kurį turėtų sudaryti veterinarijos sertifikatas (toliau – veterinarijos sertifikatas) ir rašytinė deklaracija;
                  
               
                     (3)
                  
                  
                     gyvūnų sveikatos reikalavimai, taikomi kambarinių paukščių vežimui nekomerciniais tikslais į valstybę narę iš teritorijų arba trečiųjų šalių, nustatyti Komisijos deleguotajame reglamente (ES) 2021/1933 (2), kuris taikomas nuo 2022 m. sausio 1 d. Todėl identifikavimo dokumento pavyzdyje turėtų būti atsižvelgta į tame deleguotajame reglamente nustatytas taisykles;
                  
               
                     (4)
                  
                  
                     dabartinės patvirtinimo taisyklės, susijusios su kambarinių paukščių vežimu nekomerciniais tikslais į valstybę narę iš teritorijų arba trečiųjų šalių, nustatytos Komisijos sprendime 2007/25/EB (3). Kadangi tame sprendime nustatytos taisyklės turi būti pakeistos Deleguotajame reglamente (ES) 2021/1933 ir šiame reglamente nustatytomis taisyklėmis, Sprendimas 2007/25/EB turėtų būti panaikintas, bet kokios nuorodos į tą sprendimą turėtų būti laikomos nuorodomis į šį reglamentą ir į Deleguotąjį reglamentą (ES) 2021/1933;
                  
               
                     (5)
                  
                  
                     siekiant išvengti trikdžių įvežant kambarinius paukščius į Sąjungą, pereinamuoju trijų mėnesių laikotarpiu nuo šio reglamento taikymo pradžios, laikantis tam tikrų sąlygų, turėtų būti leidžiama naudoti Sprendime 2007/25/EB nustatytas taisykles atitinkantį veterinarijos sertifikatą ir deklaraciją;
                  
               
                     (6)
                  
                  
                     kadangi šiame reglamente nustatytos taisyklės turi būti taikomos kartu su Deleguotajame reglamente (ES) 2021/1933 nustatytomis taisyklėmis, šis reglamentas taip pat turėtų būti taikomas nuo 2022 m. sausio 1 d.;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Dalykas ir taikymo sritis
            Šiuo reglamentu nustatomas Reglamento (ES) Nr. 576/2013 14 straipsnio 2 dalies c punkte nurodyto identifikavimo dokumento pavyzdys, naudotinas nekomerciniais tikslais vežant to reglamento I priedo B dalyje nurodytų rūšių paukščius augintinius (kambarinius paukščius) į valstybę narę iš teritorijų ar trečiųjų šalių.
         
         
            2 straipsnis
            Identifikavimo dokumento pavyzdys
            
               1.   1 straipsnyje nurodyto identifikavimo dokumento pavyzdys pateiktas priede ir jį sudaro:
               
                           a)
                        
                        
                           priedo 1 dalyje pateiktas veterinarijos sertifikatas;
                        
                     
                           b)
                        
                        
                           priedo 2 dalyje pateikta rašytinė deklaracija, kurią turi pasirašyti savininkas arba įgaliotas asmuo.
                        
                     
            
               2.   1 dalies a punkte nurodytas veterinarijos sertifikatas turi atitikti šiuos reikalavimus:
               
                           a)
                        
                        
                           jis turi būti užpildytas atsižvelgiant į veterinarijos sertifikato II dalies pastabas;
                        
                     
                           b)
                        
                        
                           pagal priedo 3 dalyje nustatytus veterinarijos sertifikato išdavimo reikalavimus jį turi išduoti išsiuntimo teritorijos ar trečiosios šalies valstybinis veterinarijos gydytojas arba įgaliotas veterinarijos gydytojas, o vėliau jį turi patvirtinti tos teritorijos ar trečiosios šalies kompetentinga institucija.
                        
                     
            
               3.   1 dalies b punkte nurodytą rašytinę deklaraciją pagal priedo 4 dalyje nustatytus rašytinės deklaracijos išdavimo reikalavimus pildo savininkas arba įgaliotas asmuo.
            
         
         
            3 straipsnis
            Panaikinimas
            Sprendimas 2007/25/EB panaikinamas.
            Nuorodos į panaikintą sprendimą laikomos nuorodomis į šį reglamentą ir į Deleguotąjį reglamentą (ES) 2021/1933.
         
         
            4 straipsnis
            Pereinamojo laikotarpio priemonės
            Pereinamuoju laikotarpiu iki 2022 m. kovo 31 d. valstybės narės toliau leidžia nekomerciniais tikslais vežti į Sąjungą kambarinius paukščius, prie kurių pridedamas veterinarijos sertifikatas, išduotas ne vėliau kaip 2022 m. kovo 15 d. pagal Sprendimo 2007/25/EB II priede pateiktą veterinarijos sertifikato pavyzdį, ir to sprendimo III priede pateikta deklaracija.
         
         
            5 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 9 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 178, 2013 6 28, p. 1.
         
            (2)  2021 m. lapkričio 10 d. Komisijos deleguotasis reglamentas (ES) 2021/1933, kuriuo Europos Parlamento ir Tarybos reglamentas (ES) Nr. 576/2013 papildomas kambarinių paukščių vežimo nekomerciniais tikslais į valstybę narę iš teritorijos ar trečiosios šalies taisyklėmis (OL L 396, 2021 11 10, p. 4).
         
            (3)  2006 m. gruodžio 22 d. Komisijos sprendimas 2007/25/EB dėl tam tikrų apsaugos priemonių, susijusių su labai patogenišku paukščių gripu ir su kambarinių paukščių, vykstančių kartu su šeimininkais, vežimu į Bendriją (OL L 8, 2007 1 13, p. 29).
      
      
         
            PRIEDAS
            
               Reglamento (ES) Nr. 576/2013 14 straipsnio 2 dalies c punkte nurodyto identifikavimo dokumento, skirto kambariniams paukščiams vežti nekomerciniais tikslais į valstybę narę iš teritorijų arba trečiųjų šalių, pavyzdys
            
            1 DALIS
            
               Identifikavimo dokumento, skirto kambariniams paukščiams vežti nekomerciniais tikslais į valstybę narę iš teritorijų arba trečiųjų šalių, pavyzdys
            
            
               
            
               
            
               
            
               
            2 DALIS
            
               Reglamento (ES) Nr. 576/2013 30 straipsnio 3 dalyje nurodytos rašytinės deklaracijos pavyzdys
            
            
               Deklaracija
            
            Aš, toliau pasirašęs (-iusi)
            Vardas, pavardė: …
            Adresas: …
            Tel. numeris: …
            
               (įrašyti savininko (1)
               arba įgalioto asmens, kurį savininkas raštu įgaliojo jo vardu nekomerciniais tikslais vežti gyvūnus augintinius (1) (2), duomenis)
            pareiškiu, kad:
            
                        1.
                     
                     
                        Pasirašęs asmuo lydės paukštį (-čius), kuris yra gyvūnas (-ai) augintinis (-iai), kaip apibrėžta Reglamento (ES) Nr. 576/2013 3 straipsnio b punkte, skirtas (-i) vežti nekomerciniais tikslais ir neskirtas (-i) parduoti ar perduoti kitam savininkui.
                     
                  
                        2.
                     
                     
                        Kol paukštis (-čiai) bus vežamas (-i) nekomerciniais tikslais, už juos bus atsakingas pasirašęs asmuo.
                     
                  
                        3.
                     
                     
                        Nuo valstybinio veterinarijos gydytojo arba įgalioto veterinarijos gydytojo prieš išvežant paukštį (-čius) atlikto klinikinio tikrinimo iki faktinio išvežimo paukštis (-čiai) bus izoliuotas (-i) ir neturės kontakto su jokiais kitais paukščiais.
                     
                  
                        4
                     
                     
                        
                                     (1)arba
                                 
                                 
                                    [Paukštis (-čiai) bus nuvežti į namus ar kitą gyvenamąją vietą Europos Sąjungoje … (įrašyti adresą (2)) ir nebus įvežami į spektaklius, muges, parodas ar kitas paukščių susibūrimo vietas 30 dienų nuo jų įvežimo į Europos Sąjungą, ir
                                    
                                                 (1)
                                                   arba
                                                
                                             
                                             
                                                [paukštis (-čiai) prieš pat išsiunčiant į Europos Sąjungą ne trumpiau kaip 30 dienų buvo izoliuotas (-i) kilmės patalpose ir neturėjo jokio kontakto su jokiais kitais paukščiais.]]
                                             
                                          
                                                 (1)
                                                   arba
                                                
                                             
                                             
                                                [paukštį (-čius) nuo H5 ir H7 potipių paukščių gripo paskiepijo veterinarijos gydytojas.]]
                                             
                                          
                                                 (1)
                                                   arba
                                                
                                             
                                             
                                                [paukštis (-čiai) prieš išvežant buvo izoliuotas (-i) 14 dienų, ir jo (jų) paukščių gripo H5 ir H7 antigenų arba genomo nustatymo tyrimų rezultatai buvo neigiami.]]
                                             
                                          
                              
                                     (1)
                                       arba
                                    
                                 
                                 
                                    [Ėmiausi priemonių, kad paukštis (-iai) po įvežimo 30 dienų liktų … karantino ūkyje (2) (3) (4), kaip nurodyta atitinkamame sertifikate.]
                                 
                              
                                     (1)
                                       arba
                                    
                                 
                                 
                                    [Paskirties valstybės narės kompetentinga institucija leido taikyti nukrypti leidžiančią nuostatą pagal Reglamento (ES) Nr. 576/2013 32 straipsnį nekomerciniais tikslais vežant kambarinius paukščius į jos teritoriją (4).]
                                    
                                                …
                                                Data ir vieta parašas
                                             
                                             
                                                …
                                                Vardas, pavardė ir
                                             
                                          
                              
                  Ši rašytinė deklaracija galioja 10 dienų nuo tos dienos, kai jį pasirašo kilmės teritorijos arba trečiosios šalies valstybinis veterinarijos gydytojas. Jeigu gyvūnai vežami jūra, tas galiojimo laikotarpis pratęsiamas papildomu kelionės jūra trukmės laikotarpiu.
            3 DALIS
            
               1 dalyje nustatyto veterinarijos sertifikato išdavimo reikalavimai
            
            Išduodant šio priedo 1 dalyje nustatytą veterinarijos sertifikatą taikomos šios nuostatos:
            
                        a
                     
                     
                        jei veterinarijos sertifikate nurodoma, kad reikia palikti tinkamą tam tikrų teiginių variantą, nebūtini teiginiai perbraukiami, paženklinant valstybinio veterinarijos gydytojo arba įgalioto veterinarijos gydytojo inicialais ir antspaudu, arba visiškai išbraukti iš veterinarijos sertifikato;
                     
                  
                        b)
                     
                     
                        kiekvieno veterinarijos sertifikato originalą sudaro vienas popieriaus lapas arba, jei būtino teksto yra daugiau, visi būtini popieriaus lapai turi sudaryti bendrą nedalijamą veterinarijos sertifikato visumą;
                     
                  
                        c)
                     
                     
                        veterinarijos sertifikatas parengiamas bent viena iš oficialių įvežimo į Sąjungą valstybės narės kalbų ir anglų kalba ir pildomas didžiosiomis raidėmis;
                     
                  
                        d)
                     
                     
                        jei prie veterinarijos sertifikato pridedami papildomi popieriaus lapai ar patvirtinamieji dokumentai, jie taip pat laikomi veterinarijos sertifikato originalo dalimi, jei valstybinis veterinarijos gydytojas arba įgaliotas veterinarijos gydytojas kiekviename lape pasirašo ir uždeda antspaudą;
                     
                  
                        e)
                     
                     
                        kai veterinarijos sertifikatas, įskaitant d punkte minimus papildomus popieriaus lapus ar patvirtinamuosius dokumentus, susideda iš daugiau negu vieno lapo, visi puslapiai apačioje numeruojami (puslapio numeris ir bendras puslapių skaičius), o viršuje užrašomas kompetentingos institucijos suteiktas veterinarijos sertifikato numeris;
                     
                  
                        f)
                     
                     
                        veterinarijos sertifikato originalą išduoda išsiuntimo teritorijos arba trečiosios šalies valstybinis veterinarijos gydytojas arba įgaliotas veterinarijos gydytojas ir jį patvirtina išsiuntimo teritorijos arba trečiosios šalies kompetentinga institucija. Išsiuntimo teritorijos arba trečiosios šalies kompetentinga institucija užtikrina, kad būtų laikomasi sertifikavimo taisyklių ir principų, lygiaverčių nustatytiesiems Europos Parlamento ir Tarybos reglamento (ES) 2017/625 (1) 86–89 straipsniuose. Veterinarijos sertifikate parašo (-ų) spalva turi skirtis nuo teksto spalvos. Šis reikalavimas taip pat taikomas ir antspaudams, išskyrus iškiliuosius arba su vandens ženklais;
                     
                  
                        g)
                     
                     
                        veterinarijos sertifikato numerį, nurodytą veterinarijos sertifikato I.2 ir II.a langeliuose, suteikia išsiuntimo teritorijos arba trečiosios šalies kompetentinga institucija.
                     
                  4 DALIS
            
               2 dalyje nustatytos rašytinės deklaracijos pateikimo reikalavimai
            
            Rašytinė deklaracija parengiama bent viena iš oficialių įvežimo į Sąjungą valstybės narės kalbų ir anglų kalba ir pildoma didžiosiomis raidėmis.
            
               (1)  Palikti tinkamą variantą.
            
               (2)  Įrašyti informaciją didžiosiomis raidėmis.
            
               (3)  Įrašyti vardą, pavardę, patvirtinimo numerį ir karantino ūkio kontaktinius duomenis.
            
               (4)  Įrodymai turi būti pateikti teritorijos arba trečiosios šalies valstybiniam veterinarijos gydytojui.
            
               (1)  2017 m. kovo 15 d. Europos Parlamento ir Tarybos reglamentas (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (OL L 95, 2017 4 7, p. 1).